Заўсёды прыемна чытаць пра случчан, якія адзначыліся на працы ці ў вучобе. Нашы землякі славяць малую радзіму сваімі справамі і дасягненнямі. Днямі начальнік аддзела прызыву раённага ваеннага камісарыята Слуцкага і Старадарожскага раёнаў падпалкоўнік Дзяніс Дзмітрыевіч Багдановіч паведаміў пра ваеннаслужачага Ігара Тышчука: гвардыі лейтэнант стаў лепшым камандзірам узвода ў спаборніцтвах па палявой вывучцы сярод камандзіраў дэсантных падраздзяленняў Сіл спецыяльных аперацый Узброеных Сіл Рэспублікі Беларусь.